Kjelsås skole

Kjelsås skole er en 1–7 skole (barneskole) beliggende på Kjelsås i bydel Nordre Aker i Oslo. Skolen ligger nær Maridalsvannet, Norsk Teknisk Museum, og Kjelsås stasjon. Historie Den første Kjelsås skole lå i Kjelsåsveien 111, og ble åpnet i 1881. Denne skolen ble nedlagt i 1905, og elevene ble overført til Grefsen skole. I 1914 kom behovet for en ny og større skole på Kjelsås. Tomt ble kjøpt av Kjelsås gård og i januar 1917 ble skolen tatt i bruk. Bygget er det som i dag kaller "Gamlebygget". Bygningene etter den gamle skolen ble bygget om til lærerbolig. «Det var en januardag i 1917, i de dager da den første verdenskrig raste ute i Europa, at overlærer Ragnvald Storaa og hans lærerstab kunne ta i bruk den nye Kjelsås skole. Gamleskolen i Kjelsåsveien 111 var for lengst blitt for liten og avleggs. I over 10 år hadde barn fra Kjelsås måttet søke seg til Grefsen skole.» Det var rundt 200 elever på den nye skolen, men allerede i 1920 var antall elever økt til 309. Høsten 1933 ble skolen utvidet med fløy til vaktmesterbolig, gymnastikksal, bad, tegnesal, sløydsal, skolekjøkken og tre nye klasserom. Skolens elevtall fortsatte å stige og det ble satt inn brakker før det i 1959 kom nok et påbygg. Skolen hadde da ca. 775 elever. I 1979 ble skolens ungdomstrinn skilt ut med flere spesialrom, samlingssal og ny idrettshall. Fra 1997 og seksåringenes inntog i skolen, ble Kjelsås en ren barneskole. I 2007 var det behov for rehabilitering av bygget fra 1959, og skolen fikk et fleksible lokaler med åpne romløsninger. 11. oktober 2010 ble skolens elever omplassert til brakker ved Engebråten skole og en omfattende ombygging ble iverksatt. Høsten 2012 stod en ny skole klar med plass til mer enn 800 elever. Skolen har ny fleridrettshall og to barnehager er integrert i bygget. Gamlebygget ble renovert innvendig, med en ny skolegård utenfor for 1.-4. klasse. Store deler av bygningen unntatt gamlebygget ble revet og erstattet med et nytt hvor blant annet flerbrukshallen er. I den nye bygningen finner man også biblioteket med et fortellerrom, skolens aula, nesten alle kontorene, en barnehage og klasserom for 5.-7. klasse og halve 4. klasse. Nord for den nye bygningen ble det bygget en ny skolegård for 5.-7. klasse. Den består blant annet av et klatrestativ, løpebane og fotballbane. Skolens «Tusenfryd» var en egen avdeling med barn med autisme, hvor barna fikk en egen hjelpelærer. Denne klassen har nå skiftet navn til S-klassen, og svært mange barn fra hele Oslo går på Kjelsås skole på grunn av dette tilbudet. Det er også en friluftslivgruppe for barn som trenger å være i mye aktivitet. Rektorer Rektor ved Kjelsås skole har siden 2016 hatt administrativt ansvar for Maridalen skole, men assisterende rektor der. 2020-: Henriette Randsborg (fra Trosterud skole) 2008-2020: Mette Rasmussen Referanser Eksterne lenker (no) Offisielt nettsted (en) Kjelsås skole – kategori av bilder, video eller lyd på Commons (no) «Kjelsås skole». Kulturminnesøk. Riksantikvaren – Direktoratet for kulturminneforvaltning.